Мамаграфія з’яўляецца скрынінгавым (пры масавым абследаванні) метадам ранняга выяўлення раку і перадракавых захворванняў малочнай залозы. Пры рэгулярным і своечасовым правядзенні даследавання рак малочнай залозы сапраўды можна выявіць на ранняй стадыі. Наогул аб неабходнасці рэгулярнага правядзення мамаграфіі загаварылі ў 1960-я, калі навучыліся лячыць ранні рак малочнай залозы. Але гэта не прывяло да зніжэння смяротнасці ад раку, паколькі большасць жанчын прыступала да лячэння, калі хвароба была ўжо ў запушчаным стане.